Middelburg-fabriekontploffing: Alle vermiste persone gevindDie brand in Middelburg. Foto: Algoa FM / Twitter Al die persone wat vermis was ná ŉ fabriekontploffing Maandag in Middelburg, Oos-Kaap, is opgespoor. “Die bestuurder van die fabriek, Rolfe Pharmaceutical, het aan die polisie gesê daar is rekenskap gegee van almal wat vermis was,” het kapt. Stefanie Smith gesê. ŉ Saak van brandstigting gaan Dinsdag ondersoek word sodra die toneel veilig verklaar is. “Ons gaan die polisie se honde-eenheid eerste instuur,” het Smith gesê. Maroela Media het Maandag berig daar was ŉ ontploffing by die parfuumfabriek waarna ŉ brand deur die gebou versprei het. Altesaam 35 mense het brandwonde opgedoen en is na die Wilhelm Stahl-hospitaal geneem vir verdere behandeling. Daar is aanvanklik vermoed dat twee mense moontlik in die brand omgekom het, maar die polisie het gesê niemand is in die voorval dood nie. Die skade van die ontploffing en brand is nog nie bepaal nie. Lees ook: Foto: Middelburg-ontploffing: Talle beseer, twee dalk dood